Audrey Hepburn

Si Audrey Hepburn (nmndg: Audrey Kathleen Ruston; Mayo 4, 1929 - Enero 20, 1993) sarong aktress na Briton-Belga, sarong humanitaryo, modelo y parabayle. Siya nagawadan kan Oscar saka premyo Tony.

Namundag sa Ixelles, Belgium, si Hepburn sa saiyang pagkaaki haros nag'estar sa Nederland asin sa Arnhem, Nederland na okupado kan mga tropang Aleman kan Ikaduwang Gerang Pankinaban. Duman sa Arnheim nag'adal siyang ballet dangan kan 1948 nagdakit sa London kun saen siya nagpadagos pag'adal ballet manta na nagin siyang modelo kan sarong retratista. 

Pakatapos pagpapel niya sa magkapirang perlikulang europeo, asin paghimo niya sa sarong papel sa dramang Broadway na Gigi, siya nagpapel kan bida sa Roman Holiday (1953) asin ngapit ngane nagin na siyang saro sa pinakalataw na aktress  sa kinaban. Dangan kan siya nagpapel sa Sabrina (1954), The Nun's Story (1959), Breakfast at Tiffany's (1961), Charade (1963) asin My Fair Lady (1964), naghakot siya nin mga nominasyon para sa, asin guminana, kan Academy Awards, sa Golden Globes asin BAFTAS asin, siring man, kan Tony Award huli sa performance niya sa 1954 na dulang Ondine. Masabi pa, si Hepburn saro sa dikit sanang mga entertainer na naripol makamit an Oscar, Emmy, Grammy asin Tony Awards. Sa totoo ngani, kan 1959 an American Film Institute isina'ngat siya sa pwesto bilang saro sa "five greatest female stars" sa sineng amerika.

Si Hepburn nagluwas na sa mas didikit nang pelikula kan mga huring taon ta saiya nang pigsisibotan an mga aktibidad sa UNICEF. Siya nag'ambag nin husto sa organisasyon na ini poon pa kan 1954. Dangan siya nagtrabaho sa mga pinakadukha na mga komunidad sa Aprika, Sud Amerika, asin Asya sa pag'ultan kan mga taon 1988 asin 1992. Nagawadan siya kan Presidential Medal of Freedom sa pagmidbid kan saiyang trabaho bilang UNICEF Goodwill Ambassador kan Desyembre 1992. Pakalihis sambulan kaini si Hepburn nagadan huli sa appendiceal cancer sa saiyang harong sa Switzerland sa edad na 63.

Karera sa Entertainment

Pag'adal Ballet asin amay na mga papel sa akting (1945–1952) 

Kan matapos an 1945, si Hepburn saka ina niya mga tugang naghubo' sa Amsterdam, kun saen nagtraining siya sa ballet ki Sonia Gaskell, sarong nangengenot na pigura sa ballet'ng Olandes, asin ki Olga Tarasova, saro man na Rusong paratukdo.

Ta natunaw an yaman kan pamilya durante kan gera, si Ella pigsuportahan sinda bilang paraluto asin para'asikasong-harong para sa sarong mayaman na pamilya. Si Hepburn nagdebut sa pelikula kan 1948, na kinawat niya komo sterwardess na Olandes sa Dutch in Seven Lessons, sarong pelikulang pang-edukasyon asin pangbiyahe ginibo ni Charles van der Linden asin Henry Josephson.

Dangan sa taon na idto si Hepburn nagduman sa London sa pagkua nin scholarship sa ballet sa Ballet Rambert, na kan enot nakabase sa Notting Hill. Itinangro' na saiya an scholarship kaidto pang 1945 kaya lang nagsayuma siya ta may problema sa status niya sa saiyang nasyunalidad.}} Sinuportahan niya sadiri niya mantang nag'aadal paagi nin pagmodel asin hinale niya an "Ruston" sa saiyang apelyido. Kan sinabihan siya ni Rambert na apesar kan  saiyang talento, an saiyang pagkahababa asin gamay na hawak iyo an maulang saiya na magin siyang prima ballerina, naisip niya logod na magkonsentrar na lang sa akting.
 
Manta na si Ella nagsisibot sa mga hababang trabaho masuportaran sana sinda, si Hepburn nagpapel komo chorus girl sa West End, sa teatro musikal revue na High Button Shoes (1948) sa London Hippodrome, asin sa ki Cecil Landeau na Sauce Tartare (1949), Sauce Piquante (1950) sa Cambridge Theatre. Durante kan trabaho niya sa teatro, nagkua siyang mga leksyon sa elocution sa aktor na si Felix Aylmer ngane mapagayon an saiyang pagboses.

Kan nahiling siya kan sarong casting director manta na yaon siya sa pag'akting sa Sauce Piquante, si Hepburn inulayan na magin sarong bulan-bulan na aktres sa Associated British Picture Corporation. Siya nagluwas sa BBC Teleplay The Silent Village, asin sa mga menor na papel sa mga 1951 na pelikulang One Wild Oat, Laughter in Paradise, Young Wives' Tale, asin sa The Lavender Hill Mob. Kan 1953 siya ikinasa sa pinakaenot niyang mayor na supporting role sa ki Thorold Dickinson na mga pasale, an The Secret People (1952), bilang sarong talentadong ballerina, na pinahiling niyaman an saiyang husay sa paggibo kan mga sunod -sunod na pagbabayle tama sa programa.

Si Hepburn dangan natangroan nin sadit na papel sa pelikulang pigpipitik sa Ingles asin Pranses, Monte Carlo Baby (French: Nous Irons à Monte Carlo, 1952), na ginibo sa Monte Carlo. Natongod man si nobelistang Pranses na si Colette yaon sa Hôtel de Paris sa Monte Carlo durante kan pagpepelikula, asin naisipan na ikasa si Hepburn sa papel titulado kan Broadway drama na Gigi. Si Hepburn naghimong mag-rehearsals palibhasa dai pa man lamang nagtaram sa entablado, asin nangaipong tukdoan personal igdi.  Kan an Gigi magbiklad sa Fulton Theatre kan 24 Nobyembre 1951, naumaw na gayo siya kan saiyang performance, maski totoo may mga tuyaw na an bersyon sa entablado mas maluya sa kalidad kumpara sa pelikulang adaptasyon sa Pranses.An Life nagsabing marayrahay saiyang pasale, manta an The New York Times nagmasid na an "saiyang kalibre nakakaganyat na gayo asin tama lang na siya nagdarang eksito kan bangging idto". Nagresibe man siya nin Theatre World Award sa pagpapel niya igdi. An drama naglawig nin 219'ng episodyo, na nagsara kan 31 Mayo 1952, bago ini ipinagbyahe sa tour kan 13 Oktobre 1952 sa Pittsburgh, binisita an Cleveland, Chicago, Detroit, Washington D.C., asin Los Angeles bago nagsara kan 16 Mayo 1953 sa San Francisco.

Mga humanitaryong kasibotan

Sa mga huring aldaw kan saiyang karera, si Hepburn nagsibot sa paglibot sa mga sobrang tios na mga nasyon. Mala ta siya natokang "Goodwill Ambassador of UNICEF" asin nagduman sa Mek'ele kan Etopya kan 1988 kun saen natabangan niyang mapadarhan nin pagkakan an 500 na mga kaakian yaon sa peligrong magadan sa gutom. Sa Turkey nagduman man siya kan Agosto 1988 asin duman an programa nin "immunization" asin pagkaag nin water system napangyari. Siring man kan Oktobre 1988 binista niya an Sud Amerika kun saen sa Venezuela asin Ecuador nahimong matogdas an tamang mga water system sa mga lugar na maipo an malinig na tubig. Nakipagsumpongan man siya sa mga lideres kan Honduras, El Salvador asin Guatemala sa Central America sa pagdara kan mga programa kan UNICEF. Taon  1989, Abril kaidto, sinongko niya an Sudan sa pagbungsod kan "Operation Lifeline" sa tahaw nin  gera sibil. Kan Oktobre 1990 binisita niya an Biyetnam sa pasgpasunod kan programang "immunization" asin  pagkaag nin toltol na water system. Alagad, an  grabeng kagutoman na namalas niya iyo an sa Somalia na nagtanyog na gayo saiya kan siya nagduman kan Septyembre 1992, apat na bulan bago siya naotsan buhay dara kan minamate niyang kahelangan na "appendiceal cancer". Sabi niya, haros maski saen makukua an mga lubongan dawa saen na sana, sa gilid gilid, sa dalan, sa pampang salog asin haros mayo nang mapaglubongan kan mga bangkay.

Pamana 

An pamanang kultura ni Audrey Hepburn nagdadanay maski gadan na siya. An American Film Institute pigsambit na si Hepburn ikatolo sa mga sinasabing Greatest Female Stars of All Time. Siya sa magkapira sanang mga entertainer na nasikwit maubos an premyo Academy, Emmy, Grammy asin Tony Awards. Ginana niya an tolong BAFTA Award para sa Best British Actress in a Leading Role na bihira mangyari.. Sa mga ultimong taon niya, siya nagdanay na  makusog na presensya sa kinaban nin pelikula. Nawarasan siya nin pag'onra hale sa Film Society of Lincoln Center kan 1991 asin parating taga-duhol sa mga paggagawad nin Academy Awards. Naresibi niya BAFTA Lifetime Achievement Award kan 1992. Siya resipyente nin mga gawad postuma kabali na diyan an 1993 Jean Hersholt Humanitarian Award asin an piggaganahan na Grammy saka Emmy Awards. Si Hepburn laman nin dakal nang mga sinurat na biograpiya poon kan siya nagtalikod na sa  buhay, saro na diyan an 2000 na pagdrama kan buhay niya titulado The Audrey Hepburn Story na an nagbida iyo si Jennifer Love Hewitt asin Emmy Rossum bilang iyo an gurang asin hubin pang Hepburn. Kan Enero 2009, si Hepburn nakaiba sa lista kan The Times''' komo saro sa nangengenot na 10 aktres na Briton.

An imahe ni Hepburn ginagamit na gayo sa mga advertising sa bilog na kinaban. Sa Hapon, sarong serye nin komersyal igwang mga klip o pasirip kan sarong kabtang kan "Roman Holiday" sa pag'advertise kan Kirin black tea. Sa Estados Unidos, si Hepburn natampok sa sarong 2006 Gap komersyal na inusar an mga klip kan pagbayle niya sa pelikulang Funny Face, asin nagtataram  "Back in Black", na may tagline "It's Back – The Skinny Black Pant". Sa pagrokyaw kan kampanyang "Keep it Simple", an Gap nagdonar nin dakulang kantidad sa Audrey Hepburn Children's Fund. Kan 2012, si Hepburn saro sa British cultural icons pinili kan artistang si Sir Peter Blakena maluwas sa bagong bersyon kan saiyang bantogan na obra an sa Beatles na Sgt. Pepper's Lonely Hearts Club Band'', takop kan album na ini sa pagselebrar kan mga pigurang Briton na saiyang inaaraan. Kan 2013, sarong representasyon sa kompyuter ni Hepburn an ginamit sa advertising sa telebisyon para sa tsokolateng Briton, an Galaxy. Kan 4 Mayo 2014, an Google nagtampok nin doodle sa homepage kaini kan manongod kan kuta ika-85ng kaaldawan ni Hepburn.

Mga panluwas na takod
 Official website ni Hepburn asin kan Audrey Hepburn Children's Fund
Buhay asin mga naginibo ni Audrey Hepburn]
Mga websayt dapit ki Audrey Hepburn]  
Gibong humanitario ni Audrey Hepburn

Mga ginunuan

Dagdag na babasahon

Pelikula

Telebisyon

Teatro

Toltolan 

Artista nin Pelikula